**Privirea de gheață**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privirea de gheață

…

Va veni și ziua când totul va pieri

Când întreaga lume se va muta în moarte

Ziua aceea nu este prea departe,

Totul va fi acoperit de-o nesfârșită noapte

Și după ziua-aceea nimic nu va mai fi!

…

Vor fi ploi cumplite, mari, diluviene

Deodată vor erupe toți vulcanii,

Vor fi atunci totuna bogații și sărmanii,

Nu va conta averea, vor fi degeaba banii

Când peste-ntreaga lume noaptea se așterne!

…

Și ca printr-un miracol atunci, instantaneu,

Când fi-vor în tot locul morți, răniți și sânge,

Când de-atâta moarte, nimeni nu mai plânge,

Când morții de pe străzi nimeni nu-i mai strânge,

Ne-om aminti deodată, toți, de Dumnezeu!

…

Și fi-va pentru toți, cumplita judecată,

Când vom fi doar cu El privindu-ne în față

Și ne va arăta întreaga noastră viață,

Ne va arde-atunci privirea Lui de gheață

Când îl vom auzi ” Nu sunt ai Mei, Tată”!